OpenLLM-France/wikimedia huggingface dataset:
# Wakita

Wakita és un poble dels Estats Units a l'estat d'Oklahoma. Segons el cens del 2000 tenia 420 habitants.

## Demografia

Segons el cens del 2000, Wakita tenia 420 habitants, 165 habitatges, i 102 famílies. La densitat de població era de 491,4 habitants per km².
Dels 165 habitatges en un 27,3% hi vivien nens de menys de 18 anys, en un 53,3% hi vivien parelles casades, en un 6,1% dones solteres, i en un 37,6% no eren unitats familiars. En el 32,7% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,94.
Per edats la població es repartia de la següent manera: un 20% tenia menys de 18 anys, un 8,1% entre 18 i 24, un 21% entre 25 i 44, un 21,7% de 45 a 60 i un 29,3% 65 anys o més.
L'edat mediana era de 46 anys. Per cada 100 dones de 18 o més anys hi havia 87,7 homes.
La renda mediana per habitatge era de 30.096 $ i la renda mediana per família de 34.792 $. Els homes tenien una renda mediana de 22.361 $ mentre que les dones 21.500 $. La renda per capita de la població era de 17.302 $. Entorn de l'11,4% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wakita». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Wakita». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Bandera del Lloar

La bandera oficial del Lloar té la següent descripció:
    Bandera apaïsada, de proporcions dos d'alt per tres de llarg, bicolor horitzontal groc i blau clar, amb l'espasa de fulla flamejada vermella i l'empunyadura blau clar i la punta a dalt, d'alçària 2/5 de la del drap i d'amplària 1/15 de la llargària del mateix drap, situada a 1/20 de la vora superior i a 1/6 de la de l'asta.
El Plenari de l'ajuntament del Lloar en data de 26 de gener de 2008 va acordar presentar una proposta de bandera municipal a la Direcció General d'Administració Local, la qual fou publicada en el DOGC el 20 d'agost del mateix any amb el número 5198. Va ser finalment aprovada el 26 de juliol de 2010 i publicada en el DOGC el 6 d'agost del mateix any amb el número 5687.

## Vegeu també

* Escut del Lloar
* Escuts i banderes del Priorat

## Referències

* ↑ «RESOLUCIÓ GAP/2648/2010, de 26 de juliol, per la qual es dóna conformitat a l'adopció de la bandera del municipi del Lloar.» (pdf). DOGC num. 5687, 06-08-2010. [Consulta: 27 agost 2010].
* ↑ «ANUNCI de l'Ajuntament del Lloar, sobre informació pública de proposta de bandera municipal.» (pdf). DOGC num. 5198, 20-08-2008. [Consulta: 13 juliol 2010].
# Adam Jamieson

Adam Jamieson (Barrie, Ontario, 12 de febrer de 1996) és un ciclista canadenc, professional des del 2017 i actualment a l'equip An Post-ChainReaction. Combina la carretera amb el ciclisme en pista.

## Palmarès en pista

* 2017
** Campió del Canadà en Persecució per equips

### Resultats a la Copa del Món

* 2016-2017
** 1r a Apeldoorn, en Persecució per equips

## Referències

* Resultats a sitiodeciclismo.net
* Resultats a cyclebase.nl Arxivat 2017-10-27 a Wayback Machine.
* Resultats a museociclismo.it
* Resultats a procyclingstats.com
# Ateneu d'Esparreguera

L'Ateneu d'Esparreguera és una entitat del municipi d'Esparreguera (Baix Llobregat). L'entitat va néixer el 1919 amb el nom d'Ateneu Nacionalista, el qual canvia posteriorment per Ateneu d'Esparreguera. L'actual seu va ser construïda l'any 1926. En els seus orígens era freqüentat per gent catalanista de caràcter progressista. L'edifici que ocupa està inclòs en l'Inventari del Patrimoni Arquitectònic de Catalunya.
És un edifici de planta baixa al qual s'accedeix per una escala doble decorada amb una balustrada de balustre i dos pinacles. La façana, de línies clàssiques, té un eix de simetria amb la porta al centre i dos finestres de grans dimensions per banda. Totes les obertures estan emmarcades per una motllura llisa. La façana és coronada per una balustrada de balustres i en el centre un element de pedra amb una línia ondulada a la part superior on hi ha la inscripció "L'ATENEU". La coberta es plana. A l'interior hi ha una gran sala que serveix de bar, ball, joc... i, separat per un pati, hi ha l'antic teatre, que va ser derruït per a construir-hi la Biblioteca Municipal, inaugurada l'any 2014. El seu darrer president fou Antoni Nin i Escudé.

## Referències

* 1 2 «Ateneu d'Esparreguera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# Le Gallet

Le Gallet és un municipi francès, situat al departament de l'Oise i a la regió dels Alts de França. L'any 2007 tenia 150 habitants.

## Demografia
### Població

El 2007 la població de fet de Le Gallet era de 150 persones. Hi havia 48 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 16 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 50 eren l'habitatge principal de la família, 10 eren segones residències i 2 estaven desocupats. Tots els 59 habitatges eren cases. Dels 50 habitatges principals, 48 estaven ocupats pels seus propietaris i 2 estaven llogats i ocupats pels llogaters; 5 tenien dues cambres, 6 en tenien tres, 8 en tenien quatre i 31 en tenien cinc o més. 39 habitatges disposaven pel capbaix d'una plaça de pàrquing. A 16 habitatges hi havia un automòbil i a 32 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Gallet el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 8 | 75 a 79 | 0 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 4 |
| 24 | 40 a 44 | 4 |
| 0 | 35 a 39 | 4 |
| 12 | 30 a 34 | 0 |
| 0 | 25 a 29 | 8 |
| 4 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 94 persones, 74 eren actives i 20 eren inactives. De les 74 persones actives 71 estaven ocupades (39 homes i 32 dones) i 3 estaven aturades (1 home i 2 dones). De les 20 persones inactives 8 estaven jubilades, 6 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa immobiliària.
L'any 2000 a Le Gallet hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Gallet a l'INSEE.
* Évolution et structure de la population Fitxa amb el detall de dades de Le Gallet a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Múscul iliococcigeal

El múscul iliococcigeal (musculus iliococcygeus) està situat en el sòl de la pelvis on forma juntament amb els feixos pubococcigeal i puborectal el múscul elevador de l'anus. L'elevador de l'anus es divideix en diverses parts, però principalment està constituït per tres músculs: iliococcigeal, pubococcigeal i puborectal.
S'origina en el costat interior de l'isqui i en la part posterior de l'arc tendinós de la fàscia de l'obturador. Està unit al còccix i la rafe anococcigeal. És generalment un múscul prim, i pot no ser-hi present, o ser substituït en gran part per teixit fibrós.

## Notes

* ↑ El Diccionari enciclopèdic de medicina inclou un sol múscul (elevador de l'anus) amb tres parts: pubococcigeal, puborectal i iliococcigeal. No dona el grau de múscul independent al múscul pubococcigeal. No obstant això, els tres tenen una clara denominació de músculs a la Terminologia Anatomica: musculus iliococcygeus, musculus pubococcygeus i musculus puborectalis.

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 16 febrer 2014].
* ↑ Williams&Warwick (eds.). Gray. Anatomía (en castellà). 36ª. Edimburg: Churchill Livingstone, Volum I 1992, p. 618-619. ISBN 84-205-2299-6.
    Aquest article incorpora text de l'edició de l'Anatomia de Gray en domini públic.

## Vegeu també

* Múscul elevador de l'anus
* Múscul pubococcigeal
* Múscul puborectal
* Múscul puborectal
* Múscul bulbocavernós

## Enllaços externs

* LUC ilco
# Francesc Esteva Julien

Francesc Esteva Julien (Barcelona, 28 de febrer de 1923) va ser un jugador de bàsquet català de la dècada de 1940.
Va ser jugador a l'equip infantil del CADCI i del Laietà (1934-40). Acabada la guerra debutà al primer equip del CE Laietà, on jugà entre 1940 i 1952, excepte dues temporades que passà al RCD Espanyol (1942-44).
Jugà un partit amb la selecció espanyola l'any 1942.

## Referències

* 1 2 «Francesc Esteva Julien». Enciclopèdia de l'esport català. Barcelona: Grup Enciclopèdia Catalana.
* ↑ «Ases del basket» (en castellà). Mundo Deportivo, 22-06-1986 [Consulta: 13 maig 2023].
* ↑ «Pàgines 12 i 16» (en castellà). FEB, 2010 [Consulta: 13 maig 2023].
# Ximena Navarrete

Ximena Navarrete Rosete (forma preferida per la model, tot i que oficialment s'escriu Jimena) (Guadalajara, Jalisco, Mèxic, el 22 de febrer de 1988) és una model mexicana, que ha guanyat els títols de Nuestra Belleza Jalisco 2009, Nuestra Belleza México 2009 i sobretot el de Miss Univers 2010. Fou coronada Nuestra Belleza Jalisco a Guadalajara, el 16 de juliol de 2009, i Nuestra Belleza México el 20 de setembre del mateix any, a Mérida, Yucatán. Abans que participés en els concursos de bellesa estudiava nutrició a Guadalajara. Començà la carrera de model als 15 anys.

## Miss Univers 2010

El 23 d'agost de 2010 Jimena Navarrete va participar en el concurs de bellesa Miss Univers 2010, que es va fer a l'Hotel i Casino Mandalay Bay a la ciutat nord-americana de Las Vegas, Nevada als EUA. donde se convirtió en guanyà el títol i rebé la seva corona de mans de la veneçolana Stefanía Fernández, la Miss Univers 2009 i esdevingué així la segona mexicana detentora d'aquest títol després de Lupita Jones el 1991. El mateix president de Mèxic, Felipe Calderón va felicitar Ximena per la seva victòria immediatament mitjançant Twitter.

## Enllaços externs

* Algunes fotos de Ximena Navarrete a missuniverse.com Arxivat 2017-01-26 a Wayback Machine.
* Pàgina de Twitter de Ximena Navarrete

## Referències

* ↑ «"Noticias - Jimena Navarrete es NBM 2009 y Anabel Solís es NBMM 2009"». Arxivat de l'original el 2012-09-30. [Consulta: 24 agost 2010].
# Castell d'Ars

Castell d'Ars és un monument del municipi de les Valls de Valira (Alt Urgell) declarat bé cultural d'interès nacional.

## Descripció

L'element més sencer del castell és la torre, emplaçada a un penyal sobre l'església o nucli del poblet. Aquesta torre, de planta rectangular, devia tenir un perímetre exterior de 5 X 6 m. Actualment només se'n conserven fragments notables de les façanes NE i NW, amb una alçada de 9 m el punt més alt.
L'aparell és molt primitiu, de pedra de llicorella poc desbastada i unida amb terra en filades irregulars. El gruix dels murs és d'1 m a la base, però s'aprimen a mesura que s'enlairen. Al mur NE s'obre una espitllera i al NW una finestreta.
La interpretació de l'estructura resulta difícil per la gran quantitat de runa i per les bardisses que hi creixen. Es pot veure les restes d'una mena d'edificació amb un petit mur semicircular i les restes de tres cambres de dimensions considerables, que s'adapten al pendent.

## Història

Castell termenat que estructurava el sistema defensiu de la ribera esquerra de la Valira. Pertanyia al quarter de Castellciutat del vescomtat de Castellbó. Guillem Guitard de Caboet, pel seu testament del 1110, deixava el castell d'Ars a l'església d'Urgell. El 1145 apareix documentat com a "castro Arts". El 1154 el nou senyor de Caboet, Ramon, prometia al bisbe d'Urgell el lliurament de la potestat del castell d'Ars sempre que li demanés. En morir Ramon de Caboet, la seva germana Gebelina tingué l'infeudament d'aquest castell per la Mitra.
Tanmateix, arran d'aquests fets van suscitar-se unes qüestions entre Arnau de Caboet -germà del difunt- i el bisbe d'Urgell i, per conveni de juliol del 1159, el castell i la vila d'Ars foren cedits en franc alou a Pere de Sant Joan i els seus germans. El 1163 "Alamandi de Toralla", cavaller del Pallars, se'n penedia d'haver comès malvestats a la "villula de Arts". El 21 de maig del 1185 el bisbe infeudà a Arnau de Castellbò els castells d'Ars i Tor, de la vall de Sant Joan.
Fins a l'extinció de les senyories Ars va pertànyer a la Col·legiata de Santa Maria d'Organyà.

## Referències

* «Castell d'Ars». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 maig 2012].

## Enllaços externs

* «Castell d'Ars». Via Romànica. Consell Comarcal de l'Alt Urgell. Arxivat de l'original el 2014-02-22. [Consulta: 11 maig 2012].
# Aeroport de Beni Mellal

L'aeroport de Beni Mellal (àrab: مطار بني ملال, maṭār Banī Mallāl) (codi IATA: BEM, codi OACI: GMMD) és un aeroport situat 8 kilòmetres al nord-oest de la ciutat de Beni Mellal, al Marroc, obert en 2014. És situat vora la comuna rural d'Oulad Yaich.

## Aerolínies i destinacions

| Aerolínies | Destinacions |
| Royal Air Maroc | Casablanca, Milan–Malpensa |

## Referències

* ↑ Airport information for GMMD from DAFIF (effective octubre 2006)
* ↑ Informació de l'Aeroport de Beni Mellal a Great Circle Mapper. Font: DAFIF (vàlid a octubre de 2006).
* ↑ Web oficial d'ONDA

## Enllaços externs

* OurAirports - Beni Mellal
* Great Circle Mapper - Beni Mellal
# Asociación Deportiva Huracán

L'Asociación Deportiva Huracán és un club de futbol amb seu a Las Palmas, a les Illes Canàries. Fundat l'any 1980 juga a la Regional Preferent, celebrant els partits a casa a l'Estadi Pepe Gonçalvez, amb una capacitat de 3.000 localitats.

## Història

L'Huracán va arribar per primera vegada a la quarta divisió del futbol espanyol l'any 2002-03, i va descendir-ne immediatament. A finals de juny de 2011, abans de l'inici de la que seria la seva vuitena temporada a la categoria, el club va renunciar al seu lloc, citant com a principal motiu les males finances; posteriorment va tornar als campionats regionals.
El seu jugador més famós és el migcampista Jesé, que ha jugat al Paris Saint-Germain FC.

## Temporada a temporada

| Temporada | Divisió | Lloc |
| 1980–02 | Regionals | — |
| 2002/03 | 3a | 20è |
| 2003/04 | Reg. Pref. | — |
| 2004/05 | 3a | 12è |
| 2005/06 | 3a | 16è |
| 2006/07 | 3a | 18è |
| 2007/08 | Reg. Pref. | 1r |
| 2008/09 | 3a | 17è |
| 2009/10 | 3a | 9è |
| 2010/11 | 3a | 14è |
| 2011/12 | Reg. Pref. | — |
* 7 temporades a Tercera Divisió

## Referències

* ↑ La AD Huracán renuncia a participar la próxima temporada en la 3a División; Info Norte Digital, 28 juny 2011 (castellà)

## Enllaços externs

* Web oficial (en castellà)
# Múscul llarg del cap

El múscul llarg del cap (musculus longus capitis) o múscul recte anterior major del cap, és un múscul situat a la part anterior de la columna vertebral. És més ample de dalt que de baix; sorgeix a partir de quatre fulles tendinoses, originades en el tubercle anterior de l'apòfisi transversa de la tercera a la sisena vèrtebra cervical. En la part superior convergeix amb el cap del seu paral·lel del costat oposat, per inserir-se en la porció basilar de l'os occipital. Està innervat per una de les branques del plexe cervical.
El múscul llarg del cap té diverses accions:
* Quan actua de manera unilateral flexiona lateralment el cap i el coll i gira el cap.
* Quan actua de manera bilateral flexiona el cap i el coll.

## Notes

* ↑ El múscul recte anterior major del cap és la sinonímia complementària. Vegeu el Diccionari enciclopèdic de medicina i el TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 30 gener 2014].
* ↑ http://www.gpnotebook.co.uk/simplepage.cfm?ID=-1972699056 Arxivat 2007-09-29 a Wayback Machine.
    Aquest article incorpora text de l'edició de l'Anatomia de Gray en domini públic.

## Imatges

* Os temporal esquerre.
* Base del crani. Superfície inferior.
* Múscul llarg del cap.

## Enllaços externs

* LUC lonc
* -1972699056 al GPnotebook
* Longus+capitis+muscle al Diccionari d'eMedicine
* RocheLexicon: 25420.000-1 Arxivat 2014-01-01 a Wayback Machine..
* PTCentral Arxivat 2005-08-04 a Wayback Machine.
# Westview

Westview és una concentració de població designada pel cens dels Estats Units a l'estat de Florida. Segons el cens del 2000 tenia 9.692 habitants.

## Demografia

Segons el cens del 2000, Westview tenia 9.692 habitants, 2.914 habitatges, i 2.235 famílies. La densitat de població era de 1.199,4 habitants/km².
Dels 2.914 habitatges en un 37,6% hi vivien nens de menys de 18 anys, en un 37,1% hi vivien parelles casades, en un 31,4% dones solteres, i en un 23,3% no eren unitats familiars. En el 19% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,32 i el nombre mitjà de persones que vivien en cada família era de 3,74.
Per edats la població es repartia de la següent manera: un 31,2% tenia menys de 18 anys, un 11,1% entre 18 i 24, un 25,6% entre 25 i 44, un 22,6% de 45 a 60 i un 9,5% 65 anys o més.
L'edat mediana era de 31 anys. Per cada 100 dones de 18 o més anys hi havia 81,4 homes.
La renda mediana per habitatge era de 28.943 $ i la renda mediana per família de 31.289 $. Els homes tenien una renda mediana de 23.052 $ mentre que les dones 22.933 $. La renda per capita de la població era d'11.887 $. Entorn del 23,2% de les famílies i el 26% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Westview». American Fact Finder. Oficina del Cens dels Estats Units, 12-01-2010.
# Austrochaperina parkeri

Austrochaperina parkeri és una espècie de granota que viu a Papua Nova Guinea.

## Referències

* Richards, S. & Parker, F. 2004. Austrochaperina parkeri. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Chalceus latus

Chalceus latus és una espècie de peix de la família dels caràcids i de l'ordre dels caraciformes.

## Hàbitat

Viu en zones de clima tropical.

## Distribució geogràfica

Es troba a Sud-amèrica: Brasil.

## Referències

* ↑ Cuvier, G. 1818. Sur les poissons du sous-genre Mylètes. Mem. Mus. Natl. Hist. Nat. v. 4: 444-456, Pls. 21-22.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Asociación Deportiva Carmelita

L'Asociación Deportiva Carmelita és un club de futbol costa-riqueny de la ciutat de Santa Barbara. L'equip és originari del barri del Carmen, de la ciutat d'Alajuela.

## Història

L'any 1948 el club s'anomenava Carmen FC. L'any 1992 adoptà el nom d'AD Carmelita.

## Palmarès

* Lliga costa-riquenya de futbol:
** 1961 (amb el nom d'El Carmen F.C.)

## Referències

* ↑ Costa Rica – Foundation Dates of Clubs – RSSSF
* ↑ «Costa Rica - Name Changes». [Consulta: 23 desembre 2017].
* ↑ «Costa Rica - List of champions». RSSSF. [Consulta: 9 febrer 2019].
# NGC 3260

NGC 3260 és una galàxia el·líptica a la constel·lació de la Màquina Pneumàtica. És un membre del cúmul d'Antlia, que s'hi troba a uns 40,7 megaparsecs (137,7 milions d'anys llum) de distància.

## Referències

* 1 2 Afirmat a: SIMBAD.
* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Dirsch, B.; Richtler, T.; Bassino, L. P. (PDF) Astronomy and Astrophysics, 408, 3, 01-09-2003, pàg. 929–939. arXiv: astro-ph/0307200. Bibcode: 2003A&A...408..929D. DOI: 10.1051/0004-6361:20031027 [Consulta: 10 març 2012].